NaiveNeuron/SloPal huggingface dataset:
V. Veteška, podpredseda NR SR: (2007-02-01):
(Hlasovanie.) Prítomných 141, za 138, proti 0, zdržali sa 2, nehlasoval 1. Konštatujem, že Národná rada pridelila návrh tohto zákona výborom, určila príslušné lehoty výborom na jeho prerokovanie v druhom čítaní a určila gestorský výbor. Ďakujem pekne. Pán poslanec Mikuš, to je všetko asi. (Hlasy v sále.) Jaj, vy máte aj ďalší zákon, pardon. Tak prosím uviesť hlasovanie k návrhu poslanca Národnej rady Slovenskej republiky Tibora Cabaja na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov a o zmene a doplnení niektorých zákonov , tlač 169.
Grendel, Gábor, podpredseda NR SR (2023-02-10):
Teraz dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru pánovi poslancovi Vladimírovi Ledeckému.
Danko, Andrej, predseda NR SR (2018-02-09):
V prvom rade sa ešte raz ospravedlňujem, ale je tu zástupca Európskej komisie a dal som mu úctu v mene Národnej rade, takže som neutekal. Po druhé, mám informáciu, že tie reakcie boli konštruktívne. Chcem vám poďakovať, aby v tomto neostali a bol by som rád, aby výstup tejto Národnej rady bol konštruktívna a odborná debata. Chcel by som, aby prestali tie hlúpe reči o províziách a kšeftoch, pretože si neviem predstaviť, vážení zástupcovia médií, ktorý hlupák by pýtal od Fínov, Američanov alebo Švédov provízie. V dnešnej dobe techniky sledovania monitoringu a určite sa neúčastnia zástupcovia obrany ani zástupcovia našej strany žiadnych rokovaní, nikdy ani len lobistických stretnutí. Ak upozorňujem na lobistické stretnutia, nemám záujem urážať ľudí, ktorí sa venujú problematike obrany, transatlantických vecí, ale poukazujem na to, že ak niekto raz píše o niečom podozrivom a potom otočí o 180 stupňov, tak je to zaujímavé. Na druhej strane, ak niekto píše rozprávky, tak je takisto zaujímavé. Takže som neútočil do zástupcov médií, len sa zamýšľam nad tým, prečo niekto takto múti vodu. A keďže sme stále predmetom útokov a konšpirácií, ako sa rušia súťaže, ako sa teda odkláňa Slovensko, chcem jasne deklarovať, že podporujeme v duchu vyhlásenia troch ústavných činiteľov jasnú orientáciu Slovenska a že chcem urobiť všetko pre to, aby tento proces bol naozaj transparentný, jasný, pretože je to historická šanca konečne túto armádu prezbrojiť. Naša snaha je úprimná a odmietam konšpiračné hlúposti typu nákupu ruských, sovietskych zariadení, ktoré sú nám podsúvané. Ďakujem.
Laššáková, Jana, podpredsedníčka NR SR (2015-12-01):
Pani poslankyňa Kiššová, nech sa páči.
Náhlik, Peter, poslanec NR SR (2018-02-07):
Ďakujem, pán predsedajúci, dajte, prosím, hlasovať o tom, že Národná rada volí Mgr. Juraja Kotiana za člena Rady pre rozpočtovú zodpovednosť.
Hrnčiar, Andrej, podpredseda NR SR (2018-05-22):
Prosím povereného člena z výboru pre financie a rozpočet poslanca Petra Náhlika, aby informoval Národnú radu o výsledku prerokovania správy vo výbore.
Krajčír, Ľuboš, poslanec NR SR (2021-03-16):
Termín hlasovania bude dnes o sedemnástej.
Jurinová, Erika, podpredsedníčka NR SR (2013-10-16):
Ďakujem. To bol posledný prihlásený rečník do rozpravy, vyhlasujem všeobecnú rozpravu za skončenú. A dávam pánovi ministrovi záverečné slovo.
Žiga, Peter, podpredseda NR SR (2024-04-24):
Pán poslanec Grendel, máme ešte možnosť vyjadriť tú minútu ticha o sedemnástej hodine, takže ešte dovtedy sa dohodneme ako poslanecké kluby a necháme to, aby tu platili nejaké pravidlá aj pre budúcnosť. Pristúpime k hlasovaniu o druhom čítaní, v druhom čítaní o vládnom návrhu zákona o mimoriadnych opatreniach pre strategické investície a pre výstavbu transeurópskej dopravnej siete, ktorú prerokúvame v skrátenom legislatívnom konaní, tlač 199. Dávam slovo spoločnému spravodajcovi z výboru pre hospodárske záležitosti poslancovi Ľubomírovi Vážnemu, aby hlasovanie uvádzal. Nech sa páči, pán poslanec. (Hlasovanie o vládnom návrhu zákona o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov , tlač 199.)
P. Hrušovský, predseda NR SR: (2003-02-25):
(Hlasovanie.) Prítomných je 115 poslancov, za návrh 106, proti 1, zdržalo sa 8. Konštatujem, že návrh sme schválili. Prosím ďalšie návrhy.
Laurenčík, Milan, podpredseda NR SR (2021-05-03):
Pán poslanec Vladimír Faič, nech sa páči.
Kyselica, Lukáš, poslanec NR SR (2021-07-23):
Pán Fico, ja som to hovoril aj pani ministerke a hovorím to aj vám. To, čo ste hovorili, že sú tu rôzne sťažnosti na podmienky vo väzbe, že tam je 42 stupňov a tak ďalej a tak ďalej. Ja som sa rozprával o tom s ministerkou, ale s hocikým, ja to poviem na rovinu, toto sa týka úplne iného zákona o výkone väzby. Reforma väzenstva sa musí spraviť. Len tam treba naliať toľko peňazí a to boli roky predtým tieto oblasti zanedbávané, to nejde len tak šmahom prsta. Ja som tiež za, pokiaľ je niekto obvinený, tak je nevinný. Tak určite musí mať lepšie práva ako, aj vo výkone väzby ako ten odsúdený. Takže nech je tam fakt za dobrých podmienok, ale, bohužiaľ, nejde to, nejde to. Ja som za.
Číž, Miroslav, poslanec NR SR (2013-09-25):
Pán poslanec, tu pán kolega Kuffa svojím vystúpením spôsobil, že sa mi, mi holubica vletela do srdca. Tak aj zo svojho vystúpenia som vypustil všetky kontroverzné slová, ktoré som chcel povedať k alkoholu a podobne, tak ani k vám nechcem teda zosmiešňujúco, len presne takto usporiadaný parlament je aj európsky. Viete a ten Európsky parlament asi nebudeme asi nazývať celkom, že by bol rovno komunistický a tak, a 90 % parlamentov, ktoré som videl, sú usporiadané takto. Takže v tomto to nebude, pán kolega. Bude to v tom, že jednoducho správanie, ktoré vykazuje znaky trestného činu podľa existujúceho stavu, je trestným činom. V spoločnosti sú, samozrejme, rozpaky, pretože poslanci mali imunitu, videli sme tie rôzne bitky vonku a tak ďalej, nepoznáme mechanizmy, ako sa riešili, ale jednoznačne podľa nášho právneho stavu a nepočul som jednu inú právnu interpretáciu ja a pýtal som sa aspoň piatich ľudí, ktorých právne názory si vážim, že tam absolútne nemožno pochybovať, že išlo zjavne o trestný čin. Napriek tomu je u nás tak silný tlak, aby sme netraumatizovali spoločnosť, aby sme nešli do týchto vecí. Ja poviem pravdu, som očakával, že budú konať orgány ex offo, pretože priestupkové konanie a ďalej by asi disciplinárna komisia nemala byť. Darmo dáme do nášho výboru disciplinárne konanie za fyzické ataky, za váľanie jedného poslanca, druhého na zem, predsa nemožno dávať nejakú pokutu. To je trestný čin, treba si pozrieť, ako vyzerá napr. trestný čin výtržníctva. Pozrite si do Trestného zákona charakteristiku tohto zákona. Takže toto sú veľmi dôležité veci a naozaj ide o tento moment. To, že sme to zahltili tým všetkým iným, o rokovacom poriadku by som vám veľmi rád vyrozprával stav mojej duše najmenej na hodinu. Len som sa, sa disciplinujem, lebo si naozaj myslím, že musíme predovšetkým riešiť už konečne to, čo je predmetom nášho záujmu a rokovania. Tu sme chceli skvalitniť rokovací poriadok a urobiť z rokovacieho poriadku, ktorý je nefunkčný... (Prerušenie vystúpenia časomerom.)
Hort, Milan, podpredseda NR SR (2011-09-14):
Ďakujem. Faktické poznámky nie sú. Uzatváram možnosť. A ďalší sa prihlásil do rozpravy pán poslanec Peter Kažimír, nech sa páči.
Kolesík, Andrej, poslanec NR SR (2015-06-18):
Ďakujem, pani predsedajúca. Ďakujem všetkým kolegom, ktorí na mňa reagovali faktickými poznámkami. Pán poslanec Hlina, naozaj, neberte, prosím, moje vystúpenie ako na vaše vystúpenie. Ja som vystupoval autonómne. Tie otázky, ktoré ste položili vo svojom vystúpení, sú otázkami na predkladateľa. Takže to je toľko k tomu. A určite, verte mi, to ma ani len nenapadlo, aby som mal cieľ vás poučovať, len tu padli v rozprave či už k tomuto návrhu zákona alebo aj v predchádzajúcom návrhu na skrátené legislatívne konanie mnohé otázky a možno vy to viete, vy poznáte tie odpovede, ale nie všetci kolegovia poznajú ten proces, tak som sa snažil ho naozaj veľmi jednoducho vysvetliť, pretože on je naozaj veľmi zložitý a niekedy ho komplikuje aj to, že unikajú informácie a potom si tí potenciálni investori povedia: „No tak keď je to takto, tak my ani nemáme záujem ďalej o tomto našom projekte alebo o tejto našej investícii vôbec rokovať.“ A potom idú niekde, kde si vedia dohodnúť lepšie podmienky a zároveň sa cítia komfortnejšie v komunikácii. Takže, ešte raz, ja vnímam túto novelu ako nástroj na vyjednávanie pre ministerstvo hospodárstva a potom neskôr vládu Slovenskej republiky, ako nástroj na to, aby tu mohli byť umiestnené investície, ktoré budú produkovať výrobné kapacity, ktoré budú zamestnávať ľudí, budú dávať prácu, ktorými sa budú platiť dane a zvyšovať tak HDP našej ekonomiky. To je len toľko.
Pellegrini, Peter, poslanec NR SR (2022-03-15):
Ďakujem veľmi pekne, pán predseda, podávam návrh, aby Národná rada Slovenskej republiky, alebo v ktorom Národná rada žiada predsedu vlády Slovenskej republiky, aby na 60. schôdzi Národnej rady vystúpil a predložil správu, ako je vláda pripravená riešiť aktuálnu situáciu v oblasti bezpečnosti, migračnej krízy, hospodárskych dopadov, zdravotníctva, sociálnej oblasti, ako aj potravinovej bezpečnosti. Asi si všetci uvedomujeme a zhodneme sa na tom, že situácia vyvolaná vojnovým konfliktom je naozaj extrémne vážna a bude mať zásadný dopad aj na ekonomiku a život občanov Slovenskej republiky, a preto v každej civilizovanej krajine by malo byť záujmom predsedu vlády predstúpiť pred parlament a tým spôsobom pred verejnosť a informovať slovenskú verejnosť o tom, ako je vláda pripravená zvládnuť všetky tieto výzvy, ktoré sú naozaj extrémne, a ľudia tieto informácie počuť určite od predsedu vlády chcú.
R. Fico, poslanec: (2002-05-15):
Predmetný návrh zákona spĺňa po formálnej stránke všetky náležitosti, ako to požaduje rokovací poriadok Národnej rady a aj všetky náležitosti, ako to vyžadujú legislatívne pravidlá. Vzhľadom na oprávnenia, ktoré pre mňa ako pre spravodajcu vyplývajú z ustanovenia § 73 rokovacieho poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí predmetný vládny návrh zákona prerokovať v druhom čítaní. Rovnako v súlade s rozhodnutím predsedu Národnej rady odporúčam prideliť návrh zákona na prerokovanie ústavnoprávnemu výboru, výboru Národnej rady pre financie, rozpočet a menu, výboru pre obranu a bezpečnosť a výboru pre ľudské práva a národnosti. Pokiaľ ide o lehoty, odporúčam, aby výbory, ktorým bol návrh zákona pridelený, prerokovali tento návrh v lehote do 30 dní od prerokovania v prvom čítaní a v lehote 32 dní v gestorskom výbore s tým, že gestorský výbor bude ústavnoprávny výbor. Z mojej strany všetko. Ďakujem. J. Migaš, predseda NR SR: Ďakujem, pán poslanec. Nech sa páči, zaujmite miesto pre spravodajcov. Otváram všeobecnú rozpravu k tomuto bodu. Pýtam sa, kto sa do rozpravy hlási ústne, pretože písomne sa neprihlásil nikto. Pán poslanec Fico sa hlási. Uzatváram možnosť prihlásiť sa do rozpravy ústne. Nech sa páči, pán poslanec Fico, máte slovo.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 132, za 20, proti 26, zdržalo sa 67, nehlasovalo 19. Konštatujem, že Národná rada sa uzniesla, že nebude pokračovať v rokovaní o návrhu ústavného zákona. Pristúpime dnes k poslednému hlasovaniu, ak dovolíte, keďže je tam pán poslanec Schlosár, o bode 93 schváleného programu, ktorým je prvé čítanie o návrhu poslancov Kotlebu, Beluského, Drobného na vydanie ústavného zákona, ktorým sa mení ústava (tlač 1679). Opäť prosím poslanca Schlosára, aby uviedol hlasovanie. (Hlasovanie o návrhu poslancov Národnej rady Slovenskej republiky Mariana Kotlebu, Martina Beluského a Stanislava Drobného na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 1679.)
P. Paška, predseda NR SR: (2007-10-25):
(Hlasovanie.) 82 prítomných, všetci boli za. Konštatujem, že bod spoločnej správy sme schválili.
P. Paška, predseda NR SR: (2006-09-07):
Budeme pokračovať otázkou pani poslankyne Sárközy takisto pre pána ministra dopravy, pôšt a telekomunikácií: „Vážený pán minister, aký osud bude mať rýchlostná komunikácia R7?“ (Šum v sále.) Pán minister, ešte kým odpoviete, vážené pani poslankyne, páni poslanci, chcem vás požiadať o pokoj v rokovacej sále. Ďakujem pekne.
Hort, Milan, podpredseda NR SR (2011-10-19):
Ďakujem, pani ministerka. A teraz dávam slovo spoločnej spravodajkyni, ktorú z ústavnoprávneho výboru určili ako spravodajkyňu pre tento návrh zákona, pani poslankyni Anne Vittekovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Pani poslankyňa, nech sa páči.
Taraba, Tomáš, poslanec NR SR (2022-10-06):
Takže, pán Šeliga, ja som tu sedel, počúval som prejav Roberta Fica a ja musím veľmi oceniť ten tón, ktorý on práveže zvolil, pretože ten tón, ktorý ste chceli do tej jeho reči vy dať, ten tam nebol. Tam nebola žiadna politika, to bolo absolútne vecné a toto je teraz to, čo realitou na stole je. Ja si myslím, že ak sa tu bavíme o tom, sú tu úmrtia, sú tu vydierania, sú tu vyhrážania. To sú dnes veci, ktoré na stole tu sú, a kto iný ako parlament by sa na toto mal pýtať, keď to nabralo tieto rozmery, aké to má. Ale predovšetkým, k čomu sa musíme my vrátiť, a to je pointa, že ak tu existuje nejaká skupina ľudí, ktorí uleteli a ktorí si myslia, že oni sú štát, tak jednoducho nad tým všetkým sú nejaké zákony a treba si povedať, a tá debata tu bude musieť zbehnúť, že či my necháme ako Slovensko jediný taký ostrov v normálnom, civilizovanom svete, ktorý vytvára priestory pre to, aby kadejakí možno aj mentálne narušení ľudia, ktorí dostanú takúto moc a svojvôľu nad zákonmi, nad paragrafmi, mali nástroje na to, aby jednoducho ničili, ničili so svojou svojprávnosťou ľudí. Aj áno, je to tak, Slovensko dnes má aj trestné sadzby, ktoré sú trojnásobne väčšie, ako sú v Rakúsku, v Nemecku, vo Francúzsku. A keď si povieme, že dobre, Slovensko by takéto malo byť, ale tú debatu o tom treba zviesť. Tento Lipšicov Trestný zákon, ktorý vznikol v 2005. roku, je absolútny unikát v celej Európe. A keď si povieme, že áno, Slovensko jediné chce mať takýto, takýto Trestný zákon, tak ho majme, ale tú debatu treba zviesť v úplne v normálnej debate, že či toto je, alebo sa posunieme k normálnym štandardom, pretože potom sa vytvára priestor pre ľudí, ktorí vedia uletieť a robia to, čo robia.
Grendel, Gábor, podpredseda NR SR (2021-03-30):
Tri faktické poznámky na vystúpenie pána poslanca. Končím možnosť prihlásiť sa s faktickými. Pán poslanec Kočiš, ako prvý.
J. Vaľová, poslankyňa: (2008-09-17):
Predseda Národnej rady Slovenskej republiky zaradil poslanecký návrh zákona do programu tejto schôdze v lehote určenej rokovacím poriadkom Národnej rady Slovenskej republiky. Predseda Národnej rady Slovenskej republiky rozhodnutím č. 772 z 26. augusta 2008 navrhol prideliť návrh zákona na jeho prerokovanie výborom a navrhol gestorsky výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Cieľom pripravovanej právnej úpravy a právnych vzťahov pri poskytovaní sociálnych služieb je podporovať sociálne začlenenie občanov a uspokojovať sociálne potreby ľudí v nepriaznivej sociálnej situácii. Nová právna úprava je orientovaná na jednotlivca, rodinu a komunitu fyzických osôb, ktoré sa ocitli v nepriaznivej situácii alebo v krízovej sociálnej situácii. Návrh zákona je v súlade s Ústavou Slovenskej republiky a ostatnými zákonmi a medzinárodnými zmluvami, ktorými je Slovenská republika viazaná. S ohľadom na oprávnenie, ktoré pre mňa ako spravodajcu vyplýva, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje tento predmetný návrh zákona v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade  s návrhom predsedu Národnej rady Slovenskej republiky uvedeným v citovanom rozhodnutí odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre financie, rozpočet a menu. Za gestorsky výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v lehote do 30 dní a gestorsky výbor v lehote do 31 dní od rozhodnutia Národnej rady Slovenskej republiky o pridelení návrhu zákona výborom. Pani predsedajúca, ďakujem. Skončila som svoju spravodajskú informáciu a prosím vás, otvorte rozpravu k uvedenému návrhu zákona.
Grendel, Gábor, podpredseda NR SR (2021-09-22):
Pán poslanec Medvecký.
Kollár, Boris, predseda NR SR (2021-10-20):
Pokračujeme. Pán poslanec, je to v poriadku? Dobre, chcem sa ospravedlniť za pána poslanca. Totižto berie to za všetkých kolegov, takže naozaj nie je to jeho vina, takže aby bolo jasné, že to neni na hlave, tento zmätok, pána poslanca Vonsa. Ďakujem velice pekne. Pán Vons, nech sa páči. (Pokračovanie hlasovania o vládnom návrhu zákona, ktorým sa dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 738.)
B. Bugár, podpredseda NR SR: (2004-06-29):
(Hlasovanie.) Prítomných 125 poslancov, za 66, proti 16, zdržalo sa 42, nehlasoval 1. (Potlesk.) Konštatujem, že návrh uznesenia sme schválili. Pristúpime k hlasovaniu o ročnej správe o výsledku hospodárenia Exportno-importnej banky Slovenskej republiky za rok 2003 (tlač 734). Pán poslanec Murgaš, nech sa páči, máte slovo ako spravodajca. M. Murgaš, poslanec: Pán podpredseda, v rozprave vystúpil jeden pán poslanec, nebol podaný žiaden pozmeňujúci návrh, prosím preto, aby ste dali hlasovať o návrhu uznesenia, tak ako ho majú páni poslanci rozdaný v laviciach.
Zmajkovičová, Renáta, podpredsedníčka NR SR (2013-10-18):
Ďalším, ktorý vystúpi v rozprave, pán... Pán poslanec, do rozpravy? Pán minister, do rozpravy? (Reakcia ministra.) Nemôžete, musíte, lebo nemôžte reagovať. Takže do rozpravy, nech sa páči.
A. Belousovová, podpredsedníčka NR SR: (2008-10-23):
Pán poslanec Lipšic, máte slovo.
I. Štefanec, poslanec: (2008-02-01):
Ja si veľmi vážim pána ministra aj minimálne za to, že tu počúva na rozdiel od iných členov vlády a že aj reaguje, ja by som bol rád, keby sa vyjadril na túto tému, lebo podľa mňa aj tento pozmeňujúci návrh ide proti návrhu uznesenia, ktorý schválila vláda. Čiže zaujímalo by ma, aký má na to názor vláda. A myslím si, že tento návrh ide nielen proti vláde, ale aj proti zdravej logike. Ďakujem.
P. Paška, predseda NR SR: (2009-03-11):
(Hlasovanie.) 125 prítomných, 78 za, 40 proti, 7 sa zdržali. Body 1 až 7 sme schválili.
Brocka, Július, poslanec NR SR (2013-12-18):
Áno. Ďakujem pekne. Keďže nie je možné teda naraz hovoriť aj vo faktickej, aj v procedurálnom návrhu, tak by som chcel len preopakovať ten návrh, aby sme o ďalších bodoch programu tejto schôdze už tento rok nerokovali, aby tento bod bol posledným bodom, ktorý prerokuje Národná rada. Istým spôsobom by sme prejavili zmysel aj pre symboliku aj blížiacich sa Vianoc, určite by sme tým nikoho nenahnevali a bolo by to z tohto prostredia pekným symbolickým gestom.
P. Hrušovský, predseda NR SR: (2004-10-27):
(Hlasovanie.) 139 prítomných, 139 za návrh. Národná rada Slovenskej republiky vládny návrh zákona o ochrane pred povodňami schválila. Ďakujem pánovi poslancovi Juščíkovi. Poprosím pána poslanca Vážneho, aby z poverenia výboru pre hospodárstvo, privatizáciu a podnikanie uvádzal návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 138/1992 Zb. o autorizovaných architektoch a autorizovaných stavebných inžinieroch a ktorým sa mení a dopĺňa zákon o živnostenskom podnikaní. Nech sa páči, pán poslanec.
B. Bugár, podpredseda NR SR: (2004-09-08):
(Hlasovanie.) Prítomných je 135 poslancov, za 71, proti 1, hlasovania sa zdržalo 56 poslancov, nehlasovali 7. Návrh sme postúpili do druhého čítania . Nech sa páči. J. Miklušičák, poslanec: Pán predsedajúci, dajte teraz, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh ústavného zákona na prerokovanie všetkým výborom Národnej rady Slovenskej republiky vrátane Výboru Národnej rady Slovenskej republiky pre európske záležitosti okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií štátnych funkcionárov, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu. Ďalej, že za gestorský výbor určuje Ústavnoprávny výbor Národnej rady Slovenskej republiky s tým, že určené výbory návrh ústavného zákona prerokujú v druhom čítaní do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky.
Paška, Pavol, predseda NR SR (2014-01-29):
Dámy a páni, budeme pokračovať v prerušenom rokovaní o vládnom návrhu zákona o divadelnej činnosti a hudobnej činnosti. Do rozpravy je prihlásený ešte pán poslanec Sólymos. (Pokračovanie v rokovaní o vládnom návrhu zákona o divadelnej činnosti a hudobnej činnosti a o zmene a doplnení niektorých zákonov , tlač 819.)
Číž, Miroslav, doterajší podpredseda NR SR (2010-07-08):
Pani poslankyňa Mária Sabolová.
Zmajkovičová, Renáta, podpredsedníčka NR SR (2014-03-27):
Ďakujem. Pán poslanec, doplňujúca otázka, nech sa páči.
Gašpar, Tibor, poslanec NR SR (2024-02-08):
Hlasujeme o bode 340 druhého pozmeňujúceho návrhu poslanca Galka.
Glváč, Martin, podpredseda NR SR (2018-05-15):
S reakciou, pán poslanec Paška.
Paška, Pavol, predseda NR SR (2013-12-18):
Pán spravodajca, chcete zaujať? Prerušujem rokovanie o tomto bode programu. Vzhľadom na to, že je 11.58 hod., navrhujem, aby sme vyhlásili obedňajšiu prestávku a budeme pokračovať potom od 14.00 hod. Ďakujem pekne. (Prerušenie rokovania o 11.57 hodine.) (Pokračovanie rokovania o 14.00 hodine.)
Kamenický, Ladislav, poslanec NR SR (2015-10-01):
Ďalšie tri pozmeňujúce návrhy podal poslanec Viliam Novotný. Budeme hlasovať o prvom pozmeňujúcom návrhu poslanca Novotného.
P. Paška, predseda NR SR: (2008-09-17):
(Hlasovanie.) 136 prítomných, 131 bolo za, 4 sa zdržali, 1 nehlasoval. Návrh sme pridelili výborom a určili lehoty na prerokovanie. Pán poslanec Horváth uvedie v prvom čítaní hlasovanie o návrhu poslankyne Národnej rady Slovenskej republiky Ivety Radičovej na vydanie zákona, ktorým sa mení a dopĺňa zákon č. 280/2002 Z. z. o rodičovskom  príspevku v znení neskorších predpisov . Je to tlač 756.
Blanár, Juraj, podpredseda NR SR (2022-12-02):
Ďakujem pani navrhovateľke. Vidím, že už pán spravodajca, pán poslanec Ján Blcháč je pripravený, aby nám ako poverený za gestorský výbor pre financie a rozpočet predniesol spravodajskú informáciu k tomuto návrhu. Nech sa páči.
Fronc, Martin, poslanec NR SR (2012-09-19):
Áno, veľmi krátko. Pán kolega Poliačik, môžem povedať, že áno. Musíme takto postupovať a malo by to tak byť. Pán kolega Droba, ja vám neberiem váš názor, ale ja som vyslovil svoj pohľad na to, či toto je zhoda, ako ste to predtým hovorili, v oblasti zahraničnej politiky. Podľa mňa nie, je to legitímny názor, dúfam, že mám naň právo a že toto právo budete rešpektovať. Ďakujem.
Pročko, Jozef, poslanec NR SR (2023-12-19):
Dob-re. Ďakujem. Celé to je naozaj o tom, že banda zlodejov a banda zlodejov je o tom, lebo naozaj ten Počiatek v tej nahrávke povedal, že Fico ukradol, ukradol, takže to neni môj výmysel, tak vás volá váš kamarát Počiatek, že ste zlodeji a ešte niektorí vám hovoria žumpa, lebo tam máte Migaľa.
Dostál, Ondrej, poslanec NR SR (2022-11-09):
Chcel by som zdôrazniť, že podľa zákona o rokovacom poriadku poslanci majú v rozprave právo na jednu faktickú poznámku, s ktorou reagujú na vystúpenie ostatného rečníka, a teda nebudem reagovať na faktickú poznámku iného, keďže to je tiež zakázané rokovacím poriadkom, budem reagovať na vystúpenie, nie na nejaké iné kroky rečníčky. A ja som tiež v rozprave k skrátenému legislatívnemu konaniu položil otázku, či tie veci, ktoré sa týkajú preverovania sudcovskej spôsobilosti sudcov správnych súdov novovytváraných, ako aj toho inštitútu dočasného preverenia, sú naozaj veci, ktoré majú byť v skrátenom legislatívnom konaní. Pán minister na mňa reagoval len teda v záverečnom slove, na ktoré už nebolo možné reagovať, ale teda povedal, že áno, ale mňa by, naozaj by ma to že zaujímalo, že prečo si myslí, že tieto dve veci, ktoré aj mne sa zdajú sporné, majú byť nielen teda vôbec že prerokované v skrátenom legislatívnom konaní, to už sme si, to už o tom Národná rada rozhodla, ale že majú byť vôbec súčasťou tohto návrhu a že sú dôležité preto, aby sa podarilo zrealizovať súdnu reformu, a keďže nielen pani poslankyňa Kolíková je tu nová, ale aj pán minister je tu nový, tak len opakujem, že má možnosť vystúpiť aj v rozprave, do ktorej sa hneď prihlási, a potom je možnosť naňho reagovať na rozdiel od toho záverečného slova, keď už minister, alebo teda predkladateľ návrhu zákona si povie svoje a už nikto nemôže naňho zareagovať.
Laurenčík, Milan, podpredseda NR SR (2020-04-24):
Pán poslanec Ondrej Dostál.
Duchoň, Daniel, poslanec NR SR (2012-05-15):
Vážený pán predseda Národnej rady Slovenskej republiky, vážený pán predseda vlády Slovenskej republiky, vážení členovia vlády, vážené kolegyne, vážení kolegovia, k Programovému vyhláseniu vlády Slovenskej republiky so žiadosťou o vyslovenie dôvery vláde Slovenskej republiky v rozprave počas šiestich rokovacích dní vystúpilo 33 písomne prihlásených a 27 ústne prihlásených poslancov, takisto aj predseda vlády Slovenskej republiky a tiež členovia vlády Slovenskej republiky, v rozprave bol podaný návrh na uznesenie pánom poslancom Mikloškom, ktorý však bezprostredne nesúvisí s Programovým vyhlásením vlády Slovenskej republiky. A odporúčam pánovi poslancovi, aby návrh uznesenia predložil ako samostatný bod programu schôdze. Pani podpredsedníčka, skončil som.
Hrnčiar, Andrej, podpredseda NR SR (2018-10-16):
Dávam slovo spoločnému spravodajcovi predsedovi výboru pre pôdohospodárstvo a životné prostredie poslancovi Petrovi Antalovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
M. Pado, poslanec: (2006-10-19):
Ja som si toto prečítal a ja som sa to pýtal preto, že keď sme spolu rozprávali alebo keď som mal vystúpenie, tak som hovoril o tom, že vláda zatiaľ neprijala nijaké zvláštne opatrenia, ktorými by navýšila príjmovú časť rozpočtu takým razantným spôsobom. A keď som včera hovoril o tom, že míňanie tejto vlády je umožnené výsledkami hospodárenia bývalej vlády, tak nastal veľký šum v sále. V podstate to, čo ste povedali, dali ste mi za pravdu, že hlavnou úlohou vlády je zachovať hospodársky rast krajiny alebo nárast HDP, ktorý zabezpečila ešte bývalá vláda. To je všetko, čo som chcel touto otázkou dokázať. Ďakujem pekne.
Drábiková, Lucia, poslankyňa NR SR (2020-12-08):
Vážený pán predsedajúci, vážené kolegyne, vážení kolegovia, predmetom nášho návrhu zákona je zavedenie nového druhu nemocenskej dávky tehotenské novelou zákona č. 461/2003 Z. z. o sociálnom poistení v znení neskorších predpisov. Jej účelom je zabezpečenie príjmu na úhradu zvýšených výdavkov spojených s tehotenstvom podľa uváženia poistenkyne, akými sú napríklad strava, ošatenie a iné. S uvedeným zámerom zabezpečiť príjem na úhradu zvýšených výdavkov spojených s tehotenstvom súvisia aj navrhované zmeny v zákone č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (čl. II), zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (čl. III) a v zákone č. 245/2008 z. z. o výchove a vzdelávaní a o zmene a o doplnení niektorých zákonov v znení neskorších predpisov (čl. IV). Novelami predmetných právnych predpisov sa navrhuje tehotenské štipendium, ktoré má byť za podmienok uvedených v zákone vyplácané tehotnej študentke vysokej školy, resp. plnoletej tehotnej žiačke strednej školy, ako aj zavedenie dávky tehotenské v systéme sociálneho zabezpečenia policajtov a vojakov. Predložený návrh zákona bude mať pozitívny vplyv na manželstvo, rodičovstvo a rodinu. Sledované vybrané vplyvy navrhovaného opatrenia podľa jednotnej metodiky na posudzovanie vybraných vplyvov sú hodnotené v priloženej doložke vybraných vplyvov, v analýze vplyvov na rozpočet verejnej správy a v analýze sociálnych vplyvov. Návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky a zákonmi, ako aj s medzinárodnými zmluvami, ktorými je Slovenská republika viazaná, a súčasne je v súlade s právom Európskej únie.
Pellegrini, Peter, predseda NR SR (2015-09-24):
Prezentujme sa a hlasujme o návrhu spravodajcu prerokovať tento návrh zákona v druhom čítaní. (Hlasovanie.) Prítomných 124 poslancov, za hlasovalo 92 poslancov, zdržalo sa 32 poslancov. Konštatujem, že sme postúpili návrh zákona do druhého čítania.
Matovič, Igor, poslanec NR SR (2023-02-16):
Ďakujem pekne za slovo. Dovolím si parafrázovať Roberta Fica, že povedal, že situácia je naozaj vážna. Ja by som povedal, že strach Roberta Fica je naozaj veľký a mali by sme, alebo teda strana SaS, keď naozaj povedala niečo také Robertovi Ficovi alebo ľuďom zo SMER-u, že chcú tu len politikárčiť a že dnes nepodporia tento návrh len preto, lebo je z opozície, a budúci týždeň by chceli predložiť svoj a potom to už podporia, tak v tom prípade naozaj poďme od toho čím skorej, nech sa strana SaS vyfarbí, nech reálne povedia teda, že či takto, takýmto politikárčením chcú zabezpečiť, aby Robert Fico sa čím skorej mal šancu vyhnúť trestným konaniam, ktoré budú zrejme, asi voči nemu vedené, lebo inač by takto v panike nekonal. A my sme otvorení akejkoľvek dohode, ešte raz, je veľmi dôležité, aby áno bolo áno, nie bolo nie. Čiže keď SaS je za pomoc mafii, aby mohli byť predčasné voľby čím skorej, je správne postupovať podľa... (Prerušenie vystúpenia časomerom.)
Laššáková, Jana, podpredsedníčka NR SR (2015-11-27):
Dávam slovo spravodajkyni, ktorú určil navrhnutý gestorský výbor pre hospodárske záležitosti poslankyni Helene Mezenskej. Nech sa páči, pani spravodajkyňa.
Sulík, Richard, predseda NR SR (2011-03-24):
Pán poslanec Jahnátek, nech sa páči.
Ľ. Kaník, minister práce, sociálnych vecí a rodiny SR: (2003-09-17):
Predložený návrh zákona o prídavku na dieťa ponecháva vznik nároku na prídavok bez prihliadania na vek dieťaťa a príjem rodiny na všetky nezaopatrené deti v rovnakej výške, ale zvyšuje sa na 500 korún mesačne. Návrh zákona už neupravuje poskytovanie príspevku k prídavku na dieťa, ale v rámci reformy daňového systému ministerstvo financií v spolupráci s ministerstvom práce, sociálnych vecí a rodiny pripravilo návrh na poskytovanie daňového bonusu pre zárobkovo činných rodičov, ktorí poberajú prídavok na dieťa, a to vo výške 400 korún. Dohromady tak prídavok na dieťa spolu s týmto bonusom bude činiť 900 korún na každé nezaopatrené dieťa. Výdavky zo štátneho rozpočtu na vyplácanie prídavku na dieťa budú cirka o 1,5 mld. menšie ako v roku 2003. Táto ušetrená suma bude použitá na poskytovanie daňového bonusu. V návrhu zákona sa ustanovuje jediný platiteľ tejto štátnej sociálnej dávky, a to územný úrad sociálnych vecí a služieb zamestnanosti, čím sa zabezpečí možnosť dôsledne kontrolovať využívanie prídavku na dieťa a odstráni možnosť duplicitnej výplaty na to isté dieťa. V prechodných ustanoveniach sa tu navrhuje plynulý prechod na jedného platiteľa v období od 1. januára 2004 do 31. marca 2004. Ďakujem za pozornosť, to je všetko. Z. Martináková, podpredsedníčka NR SR: Teraz prosím, aby pred poslancami vystúpila spoločná spravodajkyňa, ktorú určil navrhnutý gestorský výbor, výbor pre sociálne veci a bývanie, pani poslankyňa Klára Sárközy.
Pčolinský, Peter, poslanec NR SR (2016-05-17):
Ďakujem, pani kolegyňa Nicholsonová. Ja chcem reagovať na tú časť, kde ste rozprávali o tých zmiešaných triedach. A, no, je mi ľúto, ale my sme nie tak dávno navštívili obce na východnom Slovensku, kde sú veľké rómske osady, a jednoducho tí mnohí rodičia detí nerómskych tak nám povedali, že oni jednoducho tie deti svoje berú preč z takýchto škôl, resp. z takýchto tried, pretože ich deti sú vystavované, a či sa to niekomu páči, alebo nie, drobným krádežiam, fyzickým útokom, otrasnej hygiene ich spolužiakov. A jednoducho pokiaľ máte časť detí a, bohužiaľ, je to tak, ktoré sú mentálne na tom horšie ako ich spolužiaci, tak nikdy nedocielite to, že tí šikovnejší potiahnu tých menej šikovných, ale presný opak. Úroveň celej triedy sa zníži. Čiže možno nie je riešenie takéto zmiešané triedy a začleňovanie, možno je riešenie oveľa skôr, to znamená úlohou školy má byť vzdelávať deti, ale nie im vysvetľovať, ako sa umývajú ruky, ako sa chodí na toaletu, a tieto základné, základné veci. Čiže možno stojí za úvahu rozmýšľať nie o zmiešaných triedach, ktoré síce znejú voči Európskej únii fajn, ale skôr sa zamerať na, by som povedal, ešte predškolskú výchovu. A kľudne sa bavme, ja viem, že sa to mnohým nepáči a mnohí vybuchnú, kľudne sa bavme aj o nejakej forme internátnych škôl, kde by sme tieto deti naučili základným hygienickým pravidlám, kde by sme ich naučili nejakým základom, pretože to im chýba.
Grausová, Natália, poslankyňa NR SR (2018-02-13):
Pán Richard Vašečka, prečo ste tento istý návrh nepodporili v apríli minulého roku 2017, keď ho podala Ľudová strana Naše Slovensko? Nepodporili ste tento návrh! Pani Verešová, prečo ste nepodporili ten istý návrh 6. apríla 2017? Pani Remišová, prečo ste nepodporili návrh o voľnej nedeli? Pán Suchánek, prečo ste nepodporili tento istý návrh zákona pred rokom? Pán Fecko, prečo ste nepodporili tento návrh zákona minulý rok? Pani Gaborčáková, prečo ste nepodporili tento návrh zákona pred rokom? Pán Grendel, prečo ste nepodporili tento návrh zákona pred rokom? Pán Marek Krajčí, prečo ste nepodporili tento zákon, návrh zákona? Pán Heger, prečo ste nepodporili tento návrh zákona v apríli minulého roku? Pán Marosz, prečo ste nepodporili tento zákon v apríli minulého roku? Pán Sopko, prečo ste nepodporili tento návrh zákona pred rokom? Pán Budaj, ktorý chodí k svätému prijímaniu, prečo ste nepodporili tento návrh pred rokom? Pán Heger, asi som vás spomínala, prečo ste nepodporili tento návrh? A pacienta Matoviča sa ani nejdem pýtať. Ďakujem.
Fronc, Martin, poslanec NR SR (2013-03-26):
Teraz budeme hlasovať o bode 13, ktorý odporúča gestorský výbor schváliť, pán poslanec Martvoň podal komplexnejší návrh. Dajte, prosím, hlasovať o bode 13 spoločnej správy, pán predseda.
Drobný, Stanislav, poslanec NR SR (2019-04-02):
Vážený pán predsedajúci, vážené panie poslankyne, vážení páni poslanci, predkladaný návrh zákona sa snaží riešiť problém, ktorý sužuje väčšinu krajín sveta, a to za nezákonné rozhodnutia a škody spôsobené verejnými funkcionármi, politikmi vyvodiť hmotnú zodpovednosť, aby sa pravdepodobnosť týchto rozhodnutí minimalizovala. Predkladaný návrh zakomponuje do Ústavy Slovenskej republiky povinnosť nahradiť škodu spôsobenú nezákonným úradným postupom alebo nezákonným rozhodnutím fyzickým osobám, ktoré vykonávajú verejnú moc vo verejnej správe individuálne alebo v rámci kolektívneho orgánu. Niektoré osoby vykonávajúce verejnú moc nemajú v sebe dostatok morálneho ani vlasteneckého cítenia, ktoré by viedlo ich kroky v línii tých najlepších rozhodnutí v prospech ľudu, ktorých vo funkcii zastupujú. Ak by to bolo u týchto osôb vlastenecké cítenie samozrejmosťou, neboli by potrebné takéto zákony. Aj ten, čo na výkon funkcie objektívne nemá predpoklady, by sa jej sám sebakriticky vzdal, aby nespôsobil štátu a národu škodu. Keďže žijeme v Európskej únii, kde je vlastenectvo nielen nežiaduce, ale posúvané až do roviny extrémizmu a trestného práva, tak je logické, že problémy s korupciou a rozhodnutiami v neprospech ľudu sú u nás veľmi vysoké. Ak nie je účinný mechanizmus na postih za takého rozhodnutie, potom ľahko sa prijímajú rozhodnutia neuvážené, ba priam lajdácke, či rozhodnutia ovplyvnené snahou sa obohatiť na úkor občanov. Samozrejme chápem, že rozhodnutie v akejkoľvek veci spravidla nesie v sebe aj isté riziko neúspechu, ktorý môže nastať aj z vyššej moci. To je však iná vec, než keď ku škode príde z dôvodu úmyselného porušenia povinnosti pri výkone svojej pôsobnosti. Konatelia a členovia predstavenstva súkromných spoločností, ktorí porušili svoje povinnosti pri výkone svojej pôsobnosti, sú povinní spoločne a nerozdielne nahradiť škodu, ktorú tým spoločnosti spôsobili. Niet dôvod, prečo by to u verejných funkcionárov malo fungovať inak. Ďakujem za pozornosť.
Bugár, Béla, podpredseda NR SR (2018-06-14):
Pán poslanec Goga, môžete reagovať.
K. Sárközy, poslankyňa: (2004-10-28):
Výbor Národnej rady Slovenskej republiky pre sociálne veci a bývanie ako gestorský výbor k návrhu poslankyne Národnej rady Slovenskej republiky Edity Angyalovej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov, podáva Národnej rade Slovenskej republiky túto spravodajskú správu. Národná rada Slovenskej republiky uznesením č. 1166 z 9. septembra 2004 pridelila návrh poslankyne Národnej rady Slovenskej republiky Edity Angyalovej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnenie niektorých zákonov v znení zákona č. 191/2004 Z. z., na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Výbory prerokovali predmetný poslanecký návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona odporučili schváliť Výbor Národnej rady Slovenskej republiky pre financie, rozpočet a menu uznesením z 5. októbra 2004 pod č. 470 a Výbor Národnej rady Slovenskej republiky pre sociálne veci a bývanie uznesením z 5. októbra 2004 pod č. 289. Ústavnoprávny výbor Národnej rady Slovenskej republiky prerokoval návrh zákona dňa 5. októbra 2004, ale neschválil uznesenie, lebo za predložený návrh nehlasovala nadpolovičná väčšina prítomných členov výboru. Výbory Národnej rady Slovenskej republiky, ktoré poslanecký návrh zákona prerokovali, prijali tieto pozmeňujúce a doplňujúce návrhy, presne ich je 5, máte ich všetci rozdané na stole. Gestorský výbor na základe stanovísk výborov k návrhu poslankyne Národnej rady Slovenskej republiky Edity Angyalovej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení zákona č. 191/2004 Z. z., v uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a podľa § 83 zákona Národnej rady Slovenskej republiky č. 350/96 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona s pozmeňujúcimi a doplňujúcimi návrhmi schváliť. Vážený pán predsedajúci, môžete otvoriť rozpravu a v rozprave uvediem spôsob hlasovania. Súčasne sa hlásim do rozpravy ako prvá.
Verešová, Anna, poslankyňa NR SR (2017-02-03):
Škoda, že sa táto téma, návrh tohto zákona a táto rozprava stala taká, že ideologická. Je tu zneužívanie témy, témy ženskej, je tu zneužívanie témy kresťanskej, no a prirovnávanie, že je to socialistické, to určite neobstojí. Však nemôžeme podľa jedného poslanca hovoriť, že ide o socialistický návrh a neviem čo. Tak ako nie je strana SMER socialistická, tak ja si teda dovolím povedať, že nie je ani sociálna. Pán poslanec, hovorili ste, že teda, hovoril si teda, že je legitímne si zarobiť, a preto teda keď sme sa už dotkli v tej rozprave aj toho nášho návrhu zákona o príplatkoch za prácu počas víkendu, tak si myslím, že takisto by ste, očakávam, alebo teda verím, že nebudete mať problém podporiť tento náš návrh zákona, ktorým si naozaj ľudia privyrobia k svojim minimálnym mzdám.
P. Hrušovský, podpredseda NR SR: (2002-02-21):
Návrh sme neschválili. Ďalší, bod 14. P. Šťastný, poslanec: Ďalej prosím hlasovať o bode č. 14.
Hrnčiar, Andrej, podpredseda NR SR (2019-02-07):
Ďakujem. Pán poslanec Ján Podmanický sa pýta ministra dopravy a výstavby Slovenskej republiky Árpáda Érseka: „Vážený pán minister, v akom stave je výstavba diaľnice D3 pri Čadci? V akom stave je príprava zvyšných úsekov diaľnice D3 na Kysuciach?“
Danko, Andrej, podpredseda NR SR (2024-06-26):
Takže ešte s reakciou poslanec Pročko.
Žiga, Peter, podpredseda NR SR (2024-09-11):
Prezentujme sa a hlasujme. (Hlasovanie.) 143 prítomných, 78 za, 65 sa zdržalo. Návrh sme schválili.
M. Sabolová, poslankyňa: (2009-09-16):
Nepovažujem za správne predkladanie takýchto návrhov zo strany poslancov, pretože ide o vážny zásah do systému zdravotnej starostlivosti, tak ako to bolo aj v predchádzajúcom návrhu zákona o lekárskej službe prvej pomoci, kde poslaneckým návrhom vstupujeme do istej koncepcie systému v zdravotníctve. A teraz konkrétne už sa nebudem vracať k lekárskej službe prvej pomoci, bolo by to možno pri vystúpení pri danom zákone oveľa viac argumentov, ale považujem mnohé zásadné návrhy koaličného poslanca k legislatíve v zdravotníctve za neprimerané, pretože na to majú rezort ministerstva zdravotníctva. A teraz k danému zákonu o lieku. Nebudem voľne prednášať nejaký návrh, ale prečítam stanovisko moje v odbornom časopise, v Lekárniku, kde som sa k ankete vyjadrovala, či je vhodný zásielkový vydaj liekov a zdravotníckych pomôcok, ktoré nie sú na lekársky predpis. Bude to najlepšie a stručné: „Lekárne považujem za súčasť systému zdravotnej starostlivosti, nie za obchodnú jednotku či predajňu. Musím priznať, že tak ako nie som za predaj liekov voľne v hypermarketoch,“ – to sme už tú tému mali aj v minulom volebnom období aj teraz – „tak nie som ani zástankyňa internetového predaja liekov, pretože ho nepovažujem za bezpečný a kontrolovateľný.“ (Ruch v sále.) Pán predsedajúci, poprosila by som o..., trošku kľud, pán predseda, by som chcela.
Číž, Miroslav, podpredseda NR SR (2015-09-23):
Ďakujem, pán minister, za uvedenie tohto vládneho návrhu zákona. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti. Pani poslankyňa Grečková uvedie spravodajskú správu.
Martvoň, Anton, poslanec NR SR (2012-10-26):
Pani predsedajúca, ďakujem veľmi pekne za slovo. Vo vzťahu k tomuto návrhu, ktorý predložil pán poslanec Hrnčiar, pán poslanec Bugár a pán poslanec Solymos, chcem iba povedať toľko, že aj vo vzťahu k tomuto pozmeňujúcemu návrhu, že plne súhlasím s tým, čo povedal pán poslanec Hrnčiar, že to 0,3 promile, tak ako som to povedal aj v mojom vystúpení pri prvom čítaní, sa môže bežne objaviť v krvi u každého človeka aj na základe iných vonkajších vplyvov, za tým si stojím. Potvrdzujem slová pána poslanca Hrnčiara. Ja osobne som bol na túto tému diskutovať aj na ministerstve vnútra vo vzťahu k podstate, k nejakým možným dôsledkom. Vzhľadom na to, ako je to ale navrhované, ako ten pozmeňujúci návrh je pripravený, musím skonštatovať, že ak by sme prijali tento pozmeňujúci návrh, ale aj tento návrh zákona ohľadom zmien v cestnej premávke, tak bolo by to diskriminačné voči účastníkom, teda ďalším účastníkom cestnej premávky a voči vodičom. Myslím si, že nie je správne, keď cyklisti by mohli mať 0,3 promile legálne v krvi a vodiči nie. Ak, tak dobre by bolo, aby to bolo nastavené rovnako, nediskriminujúco voči všetkým účastníkom cestnej premávky. Z toho dôvodu, žiaľbohu, keďže je to takto urobené, že časť cestnej premávky by mohla mať legálne v krvi 0,3 promile, vodiči, šoféri teda by nemohli mať, tak nebudem alebo teda nechcem v podstate, alebo teda nepodporím tento návrh v druhom ani v treťom čítaní z dôvodu, aby sa zamedzila diskriminácia. Iné by to bolo, kebyže sa dá 0,3 promile všetkým šoférom ako takým, ale s tým zase nesúhlasia odborníci z ministerstva vnútra. Čiže myslím si, že ešte bude musieť, treba veľmi širokú diskusiu, aby sme odborníkov na ministerstve vnútra presvedčili, že to 0,3, čo je ticho tolerované, v podstate by mohlo byť aj zoficiálnené. Toľko z mojej... (Prerušenie vystúpenia časomerom.)
Mezenská, Helena, poslankyňa NR SR (2013-10-24):
Ja len chcem, pán poslanec Sulík, poďakovať za veľmi podrobný a detailný popis skutočnosti, na základe ktorých už každému, kto tu dnes sleduje túto rozpravu, musí byť jasné, čo sa tu vlastne udialo. Na základe tohto popisu by som si ale veľmi priala, aby si konečne pani ministerka a vlastne aj celá vláda uvedomila, na akom poste sedia, s akým rozsahom a dosahom zodpovednosti, že riadenie štátu nie je hra s kockami, to nie je hra v materskej škôlke. Ale riadenie štátu a teraz v oblasti zdravotníctva nepodlieha len dohodám a obchodom, lukratívnemu biznisu a lukratívnym zákazkám, ale je to aj o zodpovednosti za, tak ako v tomto prípade, zhasnuté ľudské životy. Ja by som si veľmi priala, pani ministerka, aby ste konečne na základe tejto kauzy pochopili, že vašu krásnu, kultivovanú a, priznám sa, nevinne pôsobiacu tvár niekto veľmi zneužíva. Zneužíva na zastreté, nechutné politické obchody, výberové konania, o ktorých v mnohých prípadoch možno ani vy sama nemáte tušenia. A toto je ten výstup, ktorý má byť podnetom pre vašu sebareflexiu, prečo by ste sa mali zamyslieť, že z tohto rušňa, ktorý sa valí proti prúdu, by ste mali vy, ak ste rozumná a slobodná, vystúpiť.
Jurinová, Erika, podpredsedníčka NR SR (2015-10-06):
S reakciou pán poslanec Hraško.
Suja, Miroslav, poslanec NR SR (2021-06-23):
Ďakujem za slovo. Samozrejme, vítam takýto návrh zákona, ale, pán poslanec, hovoril si, že keď si občania uťahujú opasky, ale tu nemáme problém ako poslanci zahlasovať, aby sa bankám odpustilo stovky miliónov alebo jednu miliardu dokonca za jeden rok, takže čakať nejakú sebareflexiu alebo zodpovednosť od koaličných poslancov, ako na to môžme zabudnúť. Ľudia si tu uťahujú opasky, všetci si uťahujú opasky okrem politikov. Aj bankám dáme nenažraným. A hovoril si, že sa to nedá minúť. Ale dá, Matovič na to príde, však kúpia sa sídla strán, rôzne nehnuteľnosti, ktoré sa prepíšu potom na rôzne občianske združenia, kde sú jeho nominanti zastúpení a podobne. Minú to bez problémov, to zasa neni až toľko peňazí, aby to nedokázal minúť, keď chce. Veď on je kúzelník, dokázal spraviť zo šrotu alebo z náhradných dielov tlačiarensky stroj a vytiahnuť milióny, takže 40 mil. minie ľavou zadnou. Hovorili ste, že predrečník alebo niekto hovoril, že ich koaliční poslanci alebo ich vlastní Matovičovi poslanci z toho nedostanú. Ale dostávajú z toho, však to vieme všetci. V tomto nesúhlasím. Dostávajú. Spýtame sa Šipoša a spol, z kade sú platení, ten duplicitný ich plat. Ešte ani raz nepovedali, že to nie je pravda, lebo nevedia, aký dôkaz je. No len čo to raz vyhlásia, hneď sa ten dôkaz ukáže. Takže asi tak je to, vážení kolegovia. Niektorí v OĽANO dostávajú duplicitní plat, a preto dvíhajú ručičky, ako majú. Niektorí sú jednoduchší a dvíhajú len tak zadarmo a potom závidia tým druhým. Takže asi všetko.
Danko, Andrej, podpredseda NR SR (2024-01-09):
Poslanec Hajko.